Μανουέλ Νιν

Ο Μανουέλ Νιν ι Γκιουέλ, OSB (Ελ Μπεντρέλ, Ισπανία, 20 Αυγούστου 1956), επίσης γνωστός ως Μανουέλ Νιν, είναι Καταλανός Ρωμαιοκαθολικός επίσκοπος, ο οποίος διατελεί Αποστολικός Έξαρχος και Ηγούμενος της Μονής Παναγίας Θεοτόκου της Κρυπτοφέρρης της ιταλικής πόλης Γκροτταφερράτα από τον Ιανουάριο του 2026. 

Υπηρέτησε ως Έξαρχος της Ελληνοκαθολικής Εξαρχίας της Ελλάδας από το 2016 έως το 2026, μίας από τις Ελληνόρρυθμες Ανατολικές Καθολικές Εκκλησίες, σε πλήρη κοινωνία με τον Πάπα.

Ο Μανουέλ Νιν ανήκει στο μοναστικό Τάγμα του Αγίου Βενέδικτου της Ρωμαιοκαθολικής Εκκλησίας.

 Βιογραφία 
Ο Νιν γεννήθηκε στις 20 Αυγούστου 1956 στην πόλη Ελ Μπεντρέλ της Καταλονικής Επαρχίας Ταραγόνα στην Ισπανία. Ξεκίνησε τις πρώτες του σπουδές στην πατρίδα του και τις ολοκλήρωσε στο Colegio La Salle στην πόλη Ρέους. Αφού ολοκλήρωσε τις σπουδές του, μπήκε στη Μονή της Παναγίας του Μονσεράτ ως υποψήφιος στις 20 Σεπτεμβρίου 1975, όπου και έγινε δεκτός ως δόκιμος μοναχός τον επόμενο Απρίλιο. Αφιερώθηκε στην ιεροσύνη στις 26 Απριλίου 1977, δίνοντας επίσημους μοναστικούς όρκους στις 18 Οκτωβρίου 1980. Στη συνέχεια ξεκίνησε σπουδές για το πτυχίο θεολογίας στη Θεολογική Σχολή της Μονής, κατά τη διάρκεια της οποίας επικεντρώθηκε στις κλασικές γλώσσες (λατινικά, ελληνικά και συριακά).

Μετά την ολοκλήρωση αυτών των σπουδών, το 1984 ο Νιν στάλθηκε να σπουδάσει στη Ρώμη, όπου έλαβε πτυχίο Πατρολογίας στο Αυγουστιανό Πατερικό Ποντιφικό Ινστιτούτο, με επιπλέον μαθήματα στο Ποντιφικό Ανατολικό Ινστιτούτο και τη Βενεδικτίνικη διοίκηση του Ποντιφικού Λειτουργικού Ινστιτούτου, συνεχίζοντας την μοναστική του εκπαίδευση στο Ποντιφικό Αθηναίο του Αγίου Ανσελμού, ένα Διεθνές Κέντρο Μελετών για το Τάγμα των Βενεδικτίνων. Ολοκλήρωσε τα μαθήματά του το 1987 και επέστρεψε στην μοναστική του κοινότητα, όπου του ανατέθηκε να διδάξει θεολογία, πατερική και εισαγωγή στην Ανατολική Καθολική λειτουργική στην alma mater του.

Ο Νιν επέστρεψε στη Ρώμη το 1989 για να εργαστεί στη διδακτορική διατριβή του. Ολοκλήρωσε τη μελέτη του για έναν Έλληνα πνευματικό συγγραφέα του 5ου ή 6ου αιώνα, με τίτλο Ιωάννης ο μοναχικός: οι πέντε ομιλίες για τους Μακαρισμούς, στα τέλη του 1991 και την παρουσίασε με επιτυχία τον επόμενο Ιανουάριο. Στη συνέχεια έμεινε στη Ρώμη, διδάσκοντας στα διάφορα ινστιτούτα που συνδέονται με τον τομέα των σπουδών του."El P. Manuel Nin, monje de Montserrat, nombrado obispo por el papa Francisco" (PDF). Abbey of Montserrat. Archived from the original  (PDF) on 2016-03-17. Retrieved 2016-02-19.

Το 1994, ο Νιν διορίστηκε σύμβουλος του Εκκλησιάσματος για τις Ανατολικές Καθολικές Εκκλησίες, που εποπτεύει τις αλληλεπιδράσεις αυτών ιδιαίτερων εκκλησιών με την Αγία Έδρα. Τον Ιανουάριο του 1996, ενώ παρέμενε μοναχός του Τάγματος Βενεδεκτίνων, διορίστηκε στο προσωπικό του Ποντιφικού Ελληνικού Κολλεγίου του Αγίου Αθανασίου ως πνευματικός καθοδηγητής για το σχολείο, όπου στη συνέχεια εγκαταστάθηκε. Εκείνη την εποχή, αποφάσισε να αναζητήσει την ιεροσύνη και χειροτονήθηκε διάκονος στη Ρώμη στις 22 Νοεμβρίου 1997. Χειροτονήθηκε ιερέας στις 18 Απριλίου του επόμενου έτους, από τον Καρδινάλιο Λουίς Μαρτίνεζ Σίσταχ, τον Αρχιεπίσκοπο της Ταραγόνας. Τιμήθηκε με το βαθμό του αρχιμανδρίτη από το Μελχίτη Αρχιεπίσκοπο, Μπουτρός Μουαλέμ, το επόμενο έτος.

Στις 2 Φεβρουαρίου 2016, ο Νιν διορίστηκε ως Αποστολικός Έξαρχος της Ελληνοκαθολικής Εξαρχίας της Ελλάδας από τον Πάπα Φραγκίσκο, ενώ την ίδια στιγμή τον ονόμασε τιτουλάριο Επίσκοπο Καρκαβίας. Χειροτονήθηκε στον βαθμό του επισκόπου στις 15 Απριλίου, στην Βασιλική του Άγιου Παύλου εκτός των Τειχών στη Ρώμη.

Στις 31 Ιανουαρίου 2026, ο Πάπας Λέων ΙΔ΄ τον διόρισε Αποστολικό Έξαρχο και Ηγούμενο της Μονής Παναγίας Θεοτόκου της Κρυπτοφέρρης στην Γκροτταφερράτα, 20 χιλιόμετρα νότια της Ρώμης.

Παραπομπές

Εξωτερικοί σύνδεσμοι


Κατηγορία:Εκκλησιολογία
Κατηγορία:Χριστιανικά δόγματα

Κατηγορία:Ανατολικός Καθολικισμός